Je Jehans, fiz çay en arriers Humbert de Montaudroit, escuiers, fais savoir à touz que je suis antrez en l’omaige et en la feauté dou noble baron Jeham de Chalon, signour d’Arlay, pour XL livres de tornois que il m’a donée, lesquex j’ai heues de lui et m’am suis tenuz pour bien paiez; et l’omaige et ceste feauté je li ai faite, salve et exceptée la feauté et l’omaige mons. le conte d’Aceurre. En tesmoignaige de laquel chose, j’ai prié et fait metre en ces presantes lettres le seaul de la court d’Orgelet par la main mons. Nicholaux d’Orgelet, curé de Charchillie, gardeour à cel temps doudit seaul... Ce fut fait et donné le sambadi qui fut voille de la pasque de la resurrection Nostre Signour, l’am corrant par mil trois cenz et sept, ou mois de marz.